A NETFLIX SOROZATA
Amint láthattuk, egy maffiavezér sikeréhez óriási fegyelem, vállalkozó szellem és az
a szándék kell, hogy mindenáron megóvja a hatalmát. Ha mindez megvan,
csodás jutalomban lehet részed. Azonban az elkerülhetetlen bukás igencsak fájdalmas
lehet.
A legtöbb vezér börtönben végzi. Ez van, és kész.
AL CAPONE – BÖRTÖNBEN HALT MEG
RIINA – BÖRTÖNBEN HALT MEG
Nincs „idős vezérek otthona” Floridában.
Ám kellemesebb öregkorra számíthatsz, ha ügyelsz a részletekre, és mindig két
lépéssel előrébb jársz. E téren senki nem volt erősebb, mint a manipuláció mestere,
Boston leghatalmasabb és legfélelmetesebb vezére: James… „Whitey”
Bulger.
Ha akart tőled valamit, elbűvölő volt, de ha kellett, egy pillanat alatt beléd mart,
mint egy kígyó.
Csak a saját érdekeit nézte – ha veszélybe került az élete, a hatalma, a
renoméja, akármire képes volt.
Minden veszélyt felmért és elhárított; Whitey két évtizedre uralma alá hajtotta a
bostoni alvilágot. És amikor szorulni kezdett a hurok, csodával határos módon
eltűnt.
A hírhedt bostoni vezér tizenhat éve köddé vált.
Lássuk, milyen messzire jutott Whitey… aki minden eshetőségre felkészült.
HOL LEHET WHITEY?
WHITEY BULGER – FŐ A TÜRELEM!
Whitey Bulger rémuralma alatt, amíg a bostoni Winter Hill bandát vezette, 19
gyilkosságra adott parancsot, és körülbelül 30 millió dollárt szerzett
illegálisan.
Bulger kétségkívül a leghírhedtebb és legsikeresebb bostoni maffiózó volt.
Azt hiszem, ez egy nagy sakkjátszma volt számára. Sikeres bűnszervezetet hozott
létre, és közben mindenkinek túljárt az eszén.
Hogy megértsük, miként alapozta meg a hatalmát és hogyan lett Amerika
legkeresettebb bűnözője, nem árt megismernünk a ravasz gyilkos ifjúkorát.
ELSŐ TÉNY: WHITEY ÉS ÖCCSE ELTÉRŐ MÓDON NŐTTEK FEL
Whitey Bulger szegénységben nőtt fel, Boston déli részén, Két öccse és három
lánytestvére volt.
Nem szeretett iskolába és templomba járni. A csínyeket élvezte, bajkeverő
volt.
Billy Bulger volt Whitey egyik öccse.
Whiley-val ellentétben Billy jó tanuló volt, és sikeres politikus lett belőle.
Bill Bulgertől féltek a kollégái, aki ellene fordult, keményen megfizetett.
Whitey viszont gengszter és gyilkos volt, ő egészen más eszközökkel dolgozott.
Bulger már fiatalon is óriási szerencsével úszta meg az általa
elkövetett bűntetteket. Elég sokszor tartóztatták le, de csak egy vád állt meg
ellene.
Az ’50-es években két férfi, akikkel bankot rabolt, beköpte őt. Ezt súlyos
árulásnak érezte, de örökre az eszébe véste: az informátorok nagy előnyre
tehetnek szert.
HARMADIK TÉNY: WHITEY IRTÓZOTT A NYILVÁNOSSÁGTÓL
Miután megmászta a ranglétrát, Whitey New England legkeményebb ír-amerikai bandája,
a Winter Hill vezére lett.
Nagy hatalomra és vagyonra tett szert, de soha nem hencegett vele.
Bulger hosszan tartó sikerének egyik oka a szerény életvitele volt. Az emberek
hallották a nevét, de sosem látták. Még a veterán nyomozók sem ismerték volna fel
őt.
Ez Whitey alaposan kidolgozott tervének része volt, hogy megússza a büntetést.
Hogyan maradhatsz ilyen hosszan játékban? Lássuk, mit tanácsol a
kézikönyvünk!
STRATÉGIA: LÉGY SZIGORÚ!
Ha nyeregben akarsz maradni, teljes körű kontrollt kell gyakorolnod a bandád
fölött, és nem tűrheted el a hibákat.
Ha nem tartod rövid pórázon az embereidet, akik kiszolgálnak téged,
akármi megtörténhet.
Vigyázz!
Amikor a belső gondok kiszimatolására került a sor, Whitey Bulger mesteri volt.
Erős szervezetet vezetett, de úgy, mintha kis csapat lett volna.
Bulger csapata senkinek nem hódolt be.
A legtöbb maffiacsaládban vannak capók, kapitányok meg mindenfélék – de Whitey egy
szűk körrel dolgozott. Halálosan hatékonyak voltak.
Uralma nagy része alatt Whitey csak két társában bízott: Steve Flemmiben és Johnny
Martoranóban.
Stevie Flemmi és Johnny Martorano is Bostonban nőtt fel. Többszörös gyilkosok
voltak. Whitey bízott bennük. Tulajdonképpen tényleg alkalmasak voltak
rá, hogy Whitey Bulger legbelső körét alkossák.
A többieknek szigorú szabályokat kellett követniük, hogy elkerüljék a
bosszút.
Bulger elvárta az embereitől, hogy mellőzzék a fényűző életvitelt. Tilos volt
ok nélkül provokálni a rendőröket. Senki előtt nem beszélhettek a tetteikről. És
mindenekelőtt: tilos beköpni másokat!
Ha bárki ellenszegült, Whitey dühbe gurult.
Tommy King dokkmunkás volt… és a Winter Hill banda verőembere.
Tommy kedves óriás volt – egy közülünk. De túl sokat ivott.
Whitey sosem volt igazán jóban Tommy-val.
Whitey fenyegetőnek érezte Tommy egyre vadabb viselkedését.
Egy szép napon Whitey felkérte Tommy-t, hogy segédkezzen egy rivális gengszter
megölésében. Steve Flemmi és John Martorano is velük tartott. A város
határánál Tommy mutatott egy új golyóálló mellényt, és tréfásan azt mondta: ha nem
lesz meg a célpont, kipróbálhatják.
Whitey mást tervezett. A húzása sikeres volt, ám Whitey tudta: összeköthetik Tommy
eltűnésével. Azt terjesztette, hogy Tommy meggyilkolt valakit, majd félelmében
elmenekült.
Whitey propagandát indított. Ebben is jó volt: a sztorik eladásában.
Akár elhitték az emberei, akár nem, senki nem kérdezett túl sokat.
Bulger könyörtelen volt azokkal, akiket veszélyesnek tartott. Gondolkodás nélkül
megölette őket. Ez tartotta fenn a fegyelmet.
Nem kell balhézni!
Rettegtek tőle.
A szigor hosszú távon életmentőnek bizonyulhat… ám ha a gyilkosság a
gyógymód, számíts a mellékhatásokra! Fontos, hogy a növekvő hullahalom ne
temessen maga alá.
STRATÉGIA: NE HAGYJ NYOMOT!
Lássuk be: néha minden maffiavezér kénytelen elvarrni bizonyos szálakat. De
ha nem akarsz rács mögé kerülni, minden részlet számít.
Bármit követtél el, szabadulj meg a bizonyítéktól, hogy ne csukjanak le! Ilyen
egyszerű.
Ehhez néha komoly erőfeszítés kell.
Égesd el a ruhákat, dobd a tengerbe a stukkert! Szabadulj meg mindentől! Nem
kell kocsi, ne maradjon DNS-nyom. Ha nincs holttest, gyilkosság sincs.
Nem csoda, hogy a legnagyobb főnökök az eltussolás mesterei. Amikor Pablo Escobar
ki akart iktatni két árulót, akik ellene fordultak, meghívta őket a magánbörtönébe,
ahol szénné égtek.
Miután a korábbi Gambino-vezér, Paul Castellano berágott egy riválisára, Roy
DeMeót bízta meg, akinek Gemini-módszerét a kedvenc helyéről nevezték el. Teljesen
lecsapolta a hulla vérét, hogy a lehető legtisztábban apríthassa kicsiny
darabokra. Salvatore Riina a Lupara Bianca metódust alkalmazva tüntette el a
nyomokat: savban oldotta fel ellenségei hulláit, disznóknak adta vagy kohóba
vetette a maradványokat. Ám egyikük sem volt annyira hatékony, mint Whitey Bulger.
Sok maffialeszámolás után egy csomagtartóban hagyták a hullákat, vagy
időnként az utca közepén. Bulger és csapata mindig jó alaposan elrejtette a
hullákat. Gondoskodtak róla, hogy olyan helyre kerüljenek, ahol senki nem talál
rájuk.
Levágták az ujjaikat, kihúzták a fogaikat – ha meg is találták őket, lehetetlen volt
azonosítani az áldozatokat. Jó technika volt, csak erős gyomor kellett hozzá.
Ám ha hosszú távra tervezel, egyetlen apró titkod sem szivároghat ki. Soha.
Ég önnel, Dr. Farb! Ügyetlen fogorvos volt, de nagyon rendes ember.
Whitey-nak volt néhány kedvenc helye, ahol szívesen intézte az… „ügyeit”.
Az egyik ilyen titkos helyszín Dél-Boston egyik főutcáján volt: egy régi
ház, méretes pincével.
Hamar megkapta a „Szellemház” nevet. A véres munka végén Whitey jó hasznát vette
a romos pincének. Ám egyszer gondja akadt: a „Szellemház” eladóvá vált. Whitey
aggódni kezdett a jövő miatt.
Költöznie kellett. Whitey remek időpontot választott a horrorisztikus
lépésre.
1985. OKTÓBER 31.
És segítséget is hívott.
A holttesteket bepakolták egy kombiba, majd a tűzoltók szakszervezeti csarnoka
melletti mezőre vitték őket.
Az alapos Whitey már előkészítette a végső nyughelyüket. Így sem Whitey-t, sem az új
háztulajdonosokat nem érhette kínos meglepetés. Boldog Halloweent!
Fantasztikus stratéga volt: eszes és kifejezetten veszélyes fickó. Ez az oka,
hogy olyan sok gyilkossága évtizedeken át felderítetlen maradt.
A hullák ravasz eltüntetése lekoptatja a nyomozókat… de akad egy még jobb módszer a
védekezésre. Csak egy cimbora kell hozzá. Maffiavezérként kreatív módokat találhatsz
rá, hogy ne zargassanak a zsaruk…
Ám a legjobb eredményhez elmélyült kapcsolat kell.
Ha hosszan hatalmon akarsz maradni, keress szövetségest a hatóságoknál, a
lehető legmagasabb szinten. Ez a kulcs. Whitey Bulger nagyrészt ennek köszönheti,
hogy legendás bűnöző lett.
Bulgernek sok kapcsolata volt az állami és a bostoni rendőrségnél; előszeretettel
fizette le a zsarukat, különösen karácsony környékén.
De Whitey még nagyobb befolyásra vágyott… és tudta, hogyan szerezze meg. Egy régi
barát révén.
John Connolly Dél-Bostonban nőtt fel, és rajongott Whitey-ért.
Connolly fiatalabb volt, mint Whitey Bulger, aki régebben megvédte őt egy
verekedésben – így Connelly mindig is lekötelezettnek érezte magát az irányában.
És Whitey be is hajtotta az adósságot. 1974-ben Whitey rendszeresen találkozott
Connolly-val, hogy felmelegítsék a barátságukat. Connolly úgy vélte, egy
gengszter közelsége fellendítheti a karrierjét, és Whitey-nak is megvolt a
célja: VIP-bánásmód az FBI-tól.
Fülesekkel látta el Connelly-t a bostoni riválisairól, így az ügynökök elvégezték
helyette a piszkos munkát. Whitey segített a rendőrségnek elkapni az egyik
legkeresettebb célpontot: a bostoni olasz maffia fejét, Jerry Angiulót.
Információkat osztott meg Angiulo főhadiszállásáról, amit a zsaruk
bepoloskáztak, és végül az egész bűnözőfamíliát leleplezték. A maffia
kiiktatásával Whitey hatalma még szilárdabbá vált. Connolly eltüntette
Whitey nevét az FBI jelentéseiből, és szólt neki a razziákról. Kölcsönösen
gyümölcsöző kapcsolat volt. És ahogy elmosódott a bűnöző és a rendőr közti
határ, Whitey szinte érinthetetlenné vált.
Úgy vélem, az amerikai bűnözés történetében senki nem ért el olyan
sikert, mint Whitey Bulger – a korrupt rendőrök terén legalábbis biztosan nem.
A hatóságok nagy része kezét-lábát törte, hogy végre elkaphassa Bulgert… és
nem értették, honnan tudja előre, mire készülnek. Nem sejtették, hogy mi a titka.
A zsaruk tájékoztatása segít szabadlábon maradni, de a saját közegedben gondokat
okozhat. A spicliket patkánynak tartják. Hogyan őrizheted meg a piszkos
kis titkodat?
STRATÉGIA: ÓVD AZ IMIDZSEDET!
Whitey-t mindenki kemény fickónak tartotta, aki nem beszél a rendőrökkel, és
semmilyen körülmények között nem ad ki információkat. Nem számít, mekkora veszély
vagy nyomás fenyegeti, ő sosem adja ki a társait.
Whitey kapcsolata a rendőrökkel persze bonyolultabb volt.
Whitey állandóan résen volt, elvégre kettős életet élt.
Az alvilág nem sejtette, hogy spicli.
Folyton ez járt a fejében; tudta, mi vár rá, ha leleplezzük.
Bizonyítékot kérsz? Lássuk, mi történt a szószátyárokkal! Big Jack Zelig, a
manhattani Eastman banda feje 1912-ben halt meg egy villamoson, a Second
Avenue-n, mivel kiderült, hogy jelentett egy New York-i hadnagynak. A
chicagói vezért, James Ragent megtámadták és lelőtték, miután kiadta a helyi maffia
vezetőit. A kórházban azonosította az elkövetőt, majd elhunyt egy gyanús
higanymérgezésben. A Bonanno-család kapitánya, Dominick Napolitano ezért halt
meg, mert beengedte a családba Joseph Pistone FBI-ügynököt, azaz Donnie Brascót.
Levágott kezekkel találtak rá, ami a spiclik hagyományos büntetése volt.
1981 – 13 ÉVVEL WHITEY ELTŰNÉSE ELŐTT
Amikor meg kellett védenie az imázsát, Whitey Bulgernek kapóra jött a hírneve.
Senki nem hitte, hogy egy ilyen veszélyes ember az FBI informátora, aki a hatalma
érdekében beköp másokat. Volt néhány pletyka, de a legtöbben csak legyintettek
– ez nevetségesnek tűnt.
A cél érdekében senki és semmi nem számított.
Debra Davis és Steve Flemmi, Whitey jobbkeze régóta szeretők voltak. Whitey
sokáig nem törődött a nővel… ám a nő megneszelte, hogy a vezér évek óta
együttműködik az FBI-jal. Flemmi – aki szintén be volt kötve az FBI-hoz –
nyugtatni próbálta Whitey-t… ő azonban nem hitt neki. Amikor Flemmi és Debra
kapcsolata válságba került, túl nagy lett a veszély.
Whitey csapdát állíttatott Flemmivel, aki azt mondta Debrának, hogy mutat egy házat,
amit megvenne neki. Amikor a helyszínre értek… Debrát kellemetlen meglepetés érte.
A takarítás gyors volt és hatékony.
Debrát Tommy King mellé temették a Tenean Beachen, és ezáltal Whitey
megőrizte a titkát.
Kizárólag önmagával törődött, senki más élete nem számított. Nőket gyilkoltak.
Ártatlan embereket.
Elképesztő dolgokra volt képes a hatalma és a szabadsága megőrzéséért.
De hiába vagy elővigyázatos, és hiába véded be magad, előbb-utóbb mindenkit
utolér a végzete. Amikor fordul a kocka, készen kell állnod. Lássuk, mit javasol a
kézikönyv!
STRATÉGIA: MINDIG LEGYEN B-TERVED!
A legtöbb maffiavezér menekülőre fogja, ha ki kell bújnia a törvény keze alól… ám ez
fegyelem nélkül nem lehetséges.
De, mint tudjuk…
Kérsz füvet?
…Whitey mindig fegyelmezett volt.
Kösz, nem.
Whitey szemmel tartotta a környezetét. Sosem láttam inni… nem barátkozott, nem
élt társasági életet… hiszen ez veszélyes egy bűnöző számára.
Gyakran gondolkodott azon, mi lesz, ha megvádolják. Felkészült rá.
Whitey éveken át tervezte a karrierje utolsó lépéseit. Alaposan kidolgozta a
menekülési tervet – hitte, hogy eltűnhet a Föld színéről.
A Whitey Bulger-féle menekülési terv alapvetően néhány egyszerű lépésből áll.
Az első: legyen tartalékod! Helyezz el készpénzt, ékszereket és hamis útleveleket
a világ minden pontján. Második lépés: legyen álcád! Vegyél kamu igazolványokat,
anyakönyvi kivonatokat, mindenféle hitelkártyákat… majd nyiss újabb
bankszámlákat! Harmadik lépés: keress tökéletes rejtekhelyet! Olyat, ahol
könnyen elvegyülhetsz – a legjobb, ha viszonylag élénk a turizmus. Az idegenek
kisebb eséllyel szúrják ki, ha gyanús vagy. Ha meglelted az új lakóhelyet, csak
egy lépés van hátra. Senkinek ne mondd el, mikor… hová… és hogyan utazol!
Meglepődnél, milyen sokan elfelejtik ezt. Végül ideje végrehajtani a tervet. Ám
mindeközben vésd eszedbe az alvilág legfontosabb szabályát: készülj a
legrosszabbra!
Whitey őrangyala – és az FBI – 20 éven át megóva a vezért. Ám a ’90-es évek elejére
Whitey kezdet kifogyni a szerencséből.
A ’90-es évek elején nyomozni kezdtünk Bulger bandája után. Idővel elég
bizonyíték gyűlt össze, hogy zsarolással vádoljuk őt és bizonyos társait. Az FBI
persze tudta, hogy mire készülünk.
Whitey fő bajtársát, Steve Flemmit letartóztatták.
Egy állami rendőr és egy kábítószer-ügynök fogta el Flemmit. A
többiek Whitey után kutatva átfésülték Dél-Bostont, de nem jártak sikerrel – a
főnök addigra már távozott.
Vajon hogy lehetséges ez?
Bulger fülest kapott Connolly-tól… és jóval a rajtaütés előtt elmenekült.
Rémesen frusztráló volt úgy nyomozni, hogy a legfőbb gyanúsítottunk köddé vált.
Erős üzenetet küldünk: a rendőrség nem áll meg, amíg el nem kapjuk.
Bár senki nem tudja, hol lehet, Whitey Bulger számos bostoni áldozata előkerült.
Úgy gondoltam, sosem találunk rá. Tudtam, milyen alapos.
A sikeres menekülés egy dolog, a hosszú távú biztonsághoz azonban zseniális
kivitelezés kell. Lássuk a nagymestert!
STRATÉGIA: KEZDJ ÚJ ÉLETET!
Aki a világ egyik leghíresebb maffiavezére lett, azt a rendőrség nem könnyen engedi
el.
A vezérek életében fontos, hogy „valakik” legyenek – ám megesik, hogy vissza kell
vonulniuk a nyilvánosságtól, és kénytelenek „senkivé” válni.
Whitey Bulger az álcázás mestere; már hat éve nem látta senki. A nyom kihűlt, pedig
a hatóságok egymillió dollárt ígértek a nyomravezetőknek.
Még a bostoni rendőrök sem tudták, hogy néz ki. Bizonyára könnyedén elvegyült a
Fenway Parkban.
Nem elég, ha nem ismernek fel, eltűnni a radarról akkor is komoly feladat. Whitey a
második szakmájában is brillírozott. Miután átszelték az országot, régi
barátnőjével, Catherine Greiggel Santa Monicában telepedtek le, Charlie és Carol
Gasko álnéven. Egy ártatlan nyugdíjas és szerető felesége, akik a Csendes-óceán
közelében béreltek lakást.
Átlagos párnak tűntek a keleti partról, akik élvezték a napsütést, és senkivel nem
kerültek összetűzésbe.
A szomszédok barátságosak voltak, ám Gasko-ék tartózkodóak maradtak. Különösen…
Charlie. De azért… akadtak néhányan, akiket örömmel felkeresett.
Bulger hajléktalanokkal és szerencsétlen sorsú emberekkel barátkozott. Fizetett az
igazolványaikért, amik aranyat értek neki.
Bulger azt mondta nekik, hogy illegális bevándorló Kanadából, akinek orvosi
ellátás kell. Több száz dollárt ígért a jogosítványaikért és a személyi
igazolványaikért. Sikerrel. Whitey és Catherine a fogorvosi és egyéb kezelések
során folyton váltogatták az identitásukat. Amikor Tijuanába utaztak
Whitey szívgyógyszeréért, a hatóságok nem figyeltek fel. Mindenki Charlie és Carol
Gaskónak hitte őket, akik kiélvezik a nyugdíjas éveiket Kaliforniában. Hibátlan
álca… egy tökéletes párnak. 16 napfényes éven át Charlie – pardon, Whitey
– kényelmesen élt, a rendőrség pedig bottal üthette a nyomát.
A történelem legnagyobb szökése. Nagyon inspiráló, igaz?
Ám hiába küzdött derekasan… Whitey álma is véget ért.
Szenzációs letartóztatás történt.
Tizenhat éven át menekült, de az FBI elkapta a maffiavezért, James „Whitey”
Bulgert.
A bostoni James „Whitey” Bulgert egy santa monica-i házban fogták el; tizenhat
éven át keresték.
Elég furcsán hangzik, de Bulger bukásának fő oka… egy macska volt.
Egy asszony éppen tévét nézett Izlandon. Mindig Santa Monicában töltötte a telet.
Összebarátkozott egy másik nővel egy macska miatt – mindketten imádták a
cicákat. A nőt Catherine Greignek hívták. Jó barátok lettek. Amikor évekkel később
meglátta Bulgert és Greiget a tévében, azonnal értesítette az FBI-t.
A rendőrség 24 órán belül kicsalta és letartóztatta Bulgert. Közel 30 fegyvert
és több ezer dollár készpénzt találtak a lakásában.
Elkaptuk az FBI tíz legkeresettebb személyének egyikét, egy világszerte
ismert bűnözőt.
Whitey gondos tervezéssel egészen 81 éves koráig megúszta a börtönt és a halált… így
a világ egyik legsikeresebb maffiavezére lett.
Olyan szakmát választott – az alvilági bűnözést –, ami nem egy életbiztosítás.
Mégis megúszta – évtizedeken át.
Bármilyen lenyűgöző teljesítmény ez… a legenda megteremtéséhez még nagyobb
ambíciókra lesz szükséged. A kézikönyv végső fejezete ráébreszt, hogyan
szerezhetsz a legvadabb álmaidat meghaladó vagyont, hatalmat és befolyást
az alvilágban. A példa ki más lehetne, mint maga a kokainkirály? Pablo Escobar.